google/wiki40b huggingface dataset:
Shuozhou

Shuozhou (kinesisk: 朔州市, pinyin: Shuòzhōu) er et byprefektur i den kinesiske provinsen Shanxi. Arealet er på 10.662 km² og innbyggertallet ca. 1,41 millioner (2003).

Økonomi

Shuozhou er et industrielt sentrum, med gruvedrift knyttet til kull, jern, bauxitt, glimmer, mangan og grafitt. Etters har prefekturet landbruk, kjemisk industri, kjeramikkproduksjon og fiskeindustri.
En eksplosjon den 19. mars 2005 ved kullgruven Xishui rammet også den nærliggende kullgruven Kangjiayao. Minst 65 gruvearbeidere omkom.

Severdigheter

Utenlandske turister besøker sjelden denne delen av Kina, men det finnes noen severdigheter. Pagoden til Fogongtempelet (Yingxiantårnet), bygd i 1056 under Liao-dynastiet, er en av de viktigere. Den ble bygd av tre, uten jernspiker. Det er blitt til museum for kalligrafi.
Det finnes også ruiner fra paleolitikum, og gamle graver fra Yifolket.
Furuset skole

Historie

Furuset skole ble bygget i 1861. Skolens lærer bodde da i skolebygget og disponerte 10 mål dyrket jord, nødvendig for husholdningen. Gamle protokoller fra 1883 forteller at 87 elever var innskrevt på skolen. En ny skolebygning, kalt «fyrtikkesken» på grunn av utseendet, kom til i 1909. Den gamle skolen ble gjort om til lærerbolig. Med nybygget fikk skolen endelig lagt inn vann og det ble bygget eget kjøkken og sløydsal. Den gamle lærerboligen er bevart, og står fortsatt i skolegården (se bilde).
Med stigende elevtall ble skolen utvidet i perioden 1929 til 1931. «Fyrstikkesken» falt ikke i smak hos byarkitekt Georg Greve, og ble bygget inne i det nye skolebygget. Under den Andre verdenskrig ble skolen brukt til troppeinnkvartering av tyskerne, og barna ble busset til Høybråten skole og Bryn skole. I denne perioden sank elevtallet igjen, og mot slutten av 1940-tallet var det bare 100 elever ved skolen. Dette snudde fort da utbygging av boliger ved Furuset startet, og våren 1959 ble en ny paviljong innviet. Den sterke økningen i elevtallet kom først da drabantbybyggingen startet på 1970-tallet. Tidlig på 1980-tallet var det flyttet over 15 000 mennesker til skolens inntaksområde. 
Med 6-årsreformen i 1997 ble det igjen plassmangel. Furuset skole fikk egen skolefritidsordningsbygning i 2001, og her fikk 1. klassingene egne klasserom. Skolen fikk samtidig lokaler til heimkunnskap.
Marketenteri

Marketenteri (fra italiensk mercatante «handlende», av latin mercatus «handel, marked») er et utsalgssted for matvarer og lignende til soldater i felt eller garnison. Tilbudet er spesielt for menige og har vanlig utvalg tilsvarende en kiosk eller kafé. Begrepet benyttes tidvis på andre institusjoner eller bestemte arbeidsplasser.
På militærøvelser av lengre varighet pleier det tidvis å finnes en feltvariant.
På amerikansk benyttes betegnelsen post exchange (PX).

Norge

Statens kantiner har drevet ambulerende kantinetjenester med spesielle kioskbiler under større øvelser i Norge som et supplement til kantinevirksomheten i leirene. I mindre avdelinger eller enheter som var forlagt avsides, ble funksjonen dekket med en «kantinekasse» med diverse tobakks- og sjokoladevarer som ble betjent av en av soldatene.
Norske varianter av marketenteri er opprettet for å betjene norske styrker i FN- eller NATO-tjeneste i utlandet. Marketenteri var også en form for tollfri butikk for FN-personell.
Junior-VM på skøyter

Junior-VM på skøyter er et verdensmesterskap i hurtigløp på skøyter, allround og i senere tid også på enkeltdistanser, som arrangeres av International Skating Union og har blitt arrangert årlig siden 1972. Den gangen ble det bestemt at bare herrene skulle ha sitt mesterskap. Damene fikk først sitt mesterskap sesongen etter. Mesterskapet ble offisielt først fra og med 1974.
Stortingsvalget 1853

Valgordning

I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de sytten amtene valgmannsting, og utpekte inntil fire av 67 stortingsrepresentanter. 5-14 valgmenn skulle velge én stortingsrepresentant, 15-24 skulle velge to, 25-34 valgte tre, flere enn 34 valgte fire.
Kjøpstedene var oppdelt i 24 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Molde, Grimstad, Hamar, Drøbak, Hammerfest, Levanger, og Holmestrand) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
Lillehammer og Hamar var en ny valgkrets. Det var også Sarpsborg. Holmestrand valgte sammen med Tønsberg for første gang.
Den totale folkemengden var anslått til 1 457 650, 73 422 hadde stemmerett. Av disse stemte 33 370. 341 valgting i landdistriktene utpekte totalt 839 valgmenn. 32 valgting i byene utpekte totalt 176 valgmenn. Valgmannstingene ble holdt i perioden 26. mai 1853 til 14. november 1853.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Nordisk institutt for sjørett

Nordisk institutt for sjørett er et institutt tilknyttet Det juridiske fakultet ved Universitetet i Oslo og er Nordens ledende kompetansesenter for forskning og undervisning i sjørett, petroleumsrett og tilgrensende fagområder. Instituttet ble opprettet i 1963 etter anbefaling fra Nordisk råd.
Instituttet består av Avdeling for sjørett, Avdeling for petroleumsrett og Senter for Europarett. Forskningsområdene inkluderer skipsfart, transport, forsikring, sjøforsikring, petroleum, energi, naturressurser, alminnelige formuerettslige fag, EU- og EØS-rett. Instituttet har et utstrakt internasjonalt forskningssamarbeid og er vertskap for forskergruppene i internasjonal kontraktsrett og naturressursrett.
Instituttet har et internasjonalt masterprogram i sjørett og underviser i flere emner på masternivå. Det arrangerer årlig rundt 18 åpne fagseminarer, de fleste godkjent som videreutdanning for jurister.
Instituttet utgir skriftserien MarIus, nivå 1 som vitenskapelig publiseringskanal. Senter for europarett utgir skriftserien IUSEF og tidsskriftet EuroRett i samarbeid med LovData.
Kompetansesenter for IT i helse- og sosialsektoren

Standardisering

KITH etablerte standarder og profiler av standarder for bruk i det norske helsevesenet. KITH var norsk representant i flere internasjonale standardiseringsorganisasjoner.

Kodeverk

KITH hadde ansvaret for å forvalte en rekke kodeverk for det norske helse og sosial-sektoren. Blant annet forvaltet KITH den norske versjonen av WHOs diagnosekodeverket ICD-10. Kodeverkene publiseres på et eget nettsted www.volven.no.

Historikk

KITH ble etablert i 1990 som svar på en rapport fra Riksrevisjonen som var kritisk til lite systematisk utvikling av IT i det norske helsevesenet. Fra 1. januar 2012 er selskapet nedlagt og innlemmet i Helsedirektoratet.

Aktuelt

KITH hadde ca. 30 ansatte og hovedkontor i Trondheim og avdelingskontor i Oslo. KITH arrangerte sammen med Norsk senter for elektronisk pasientjournal den årlige IT-helse konferansen HelsIT.
KITHs ansvar ivaretas nå hovedsakelig av Direktoratet for e-helse (opprettet 1. januar 2016).
Pterostemonaceae

Pterostemonaceae er en plantefamilie. Den omfatter tre arter av busker i det sentrale Mexico, innen bare én  planteslekt, Pterostemon. I Cronquist-systemet var de plassert i Grossulariaceae. Fra og med APG III-systemet i 2009 anerkjennes ikke familien lenger, og Pterostemon er flyttet til Iteaceae.
Lebesby

Tusenårssted

Kommunens tusenårssted er Kunes. Kunes er av fylkesmannen i Finnmark er utpekt til et av fem kreative sentre i fylket.
Kunes, som ligger ca. 120 km fra kommunesentret Kjøllefjord, var også med i kampen om å bli Finnmark fylkes tusenårssted, men endte til slutt på andreplass.
Velikije Luki

Historie

Byen Velikije Luki ble først nevnt i en krønike i 1166. Etter byggingen av en festning i 1211 ble Velikije Luki en strategisk viktig by, som forsvarte veien inn mot Pskov og Novgorod. Den ble innlemmet i Storfyrstedømmet Moskva av Ivan den store i 1478. 
På begynnelsen av 1900-tallet utviklet byen seg til et viktig jernbaneknutepunkt etter byggingen av jernbanen Moskva–Riga.
Under andre verdenskrig, i 1941 og 1942, fant det sted intense kamper i området, mellom tyske og sovjetiske styrker. Under slaget om Velikije Luki (sent i 1942) ble en tysk styrke på rundt 7000 omringet i byen, som hadde blitt omgjort til en festning.  Etter månedsvis med tunge kamper ble de tyske styrkene endelig utslettet i januar 1943. Som følge av beleiringen ble byen nesten totalt ødelagt.
Lucanus luci

Kjennetegn

En middelsstor (opptil 45 millimeter), kraftig, brun hjortebille. Mandiblene hos hannen er lange og slanke med en stor, nedoverrettet tann i midten, flere små tenner. Pannen hare t kort og bredt utskudd i midten. De knebøyde antennene har vanligvis en fire-leddet vifte. Kjølene langs sidene og bakkanten er skarpe, men ikke spesielt høye. Beina er lys brunlige.
Hunnen er brunsvart, blank, på sidene fint hårete.

Utbredelse

Arten er bare kjent fra Vietnam.
Enrico Fermi

Æresbevisninger

Fermi ledet konstruksjonen av den første kjernereaktoren som satte i gang den første kontrollerte nukleære kjedereaksjon. Han var en av de store lederne for Manhattanprosjektet.
Fermi er kjent som opphavsmannen til Fermi-paradokset i SETI-forskningen da han i en diskusjon om muligheten for intelligent liv i rommet kom med det berømte spørsmålet: ”Hvor er de?” (”Where are they?”).
Fermioner og ’’The Fermi National Accelerator Laboratory’’ (Fermilab) er oppkalt etter Fermi. I tillegg fikk grunnstoffet fermium og Fermi-Dirac-statistikken navn etter samme mann. ’’The Enrico Fermi US Presidential Award’’ ble opprettet i 1956 til minne om Fermis prestasjoner og dyktighet som forsker. Seksjonen ved University of Chicago hvor Fermi pleide å arbeide er nå kjent under navnet ’’The Enrico Fermi Institute’’.
Fermi-problemer, slik som det klassiske ”Hvor mange pianostemmere finnes det i Chicago?”-problemet er oppkalt etter Fermis bruk av slike overslagsproblemer for å lære studenter viktigheten av dimensjonsanalyse, tilnærmelsesmetoder og klar identifisering av antakelser.

Tidlige år

Fermi ble født i Roma. I barndommen var han og den ett år eldre broren, Giulio, uatskillelige. Giulio døde i 1915 under en mindre operasjon for halsbyll. Ensom og forlatt begynte Enrico fysikkstudier, som en måte å lindre smerten over tapet av sin bror.
En venn av familien, Adolfo Amidei, veiledet Fermi i studiet av algebra, trigonometri, analytisk geometri, integralregning og teoretisk mekanikk. Amidei anbefalte også Fermi å søke seg til det prestisjefylte ’’Scuola Normale Superiore’’ i Pisa fremfor studier ved Universitetet i Roma. Eksaminatoren i Pisa spådde at Fermi ville bli en stor vitenskapsmann.

Sykdom

Den 28. november 1954 døde Fermi av kreft i Chicago, Illinois, og ble begravet på ’’The Oak Woods Cementery’’. Han ble 53 år. Som Eugene Wigner skrev: ”Ti dager før Fermi gikk bort, sa han til meg, ’Jeg håper det ikke tar lang tid.’ Han hadde totalt forsonet seg med sin skjebne.”
Markus Rotvold

Bakgrunn

Markus Rotvold ble fødi i Storgatbakken i Tromsø. Han var på båt på Ishavet allerede som 14-åring. Han har også vært aktiv i Tromsøs revyliv siden ungdommen. I sin ungdom var Markus Rotvold dessuten politisk aktiv i AUF. Før krigen var han sekretær i de arbeidsløses forening.

Innsatsen under krigen

Markus Rotvold begynte motstandsarbeide allerede før krigen. Han gikk ombord i tyske trålere som lå i havn i Tromsø for å fortelle hva Hitler stod for. 9. april ble han arrestert av tyskerne i Narvik, men klarte å rømme. Han deltok senere i kampene rundt Narvik.
Sammen med Kåre Kleivan var Markus Rotvold senere på tur til Finland. På fjellet traff de den jødiske familien Smith fra Tromsø, som hadde ligget i skjul i Balsfjord og nå prøvde å komme seg til Finland. Kleivan og Rotvold tok ansvaret for å hjelpe familien frem. Rotvold bar en av de minste i familien i ryggsekken.

Etter krigen

Etter krigen vervet han seg i marinen i noen år. Rotvold avsluttet sitt yrkesaktive liv som kioskeier da han overtok kiosken ved fryseriet på Strandvegen etter sin tante. 
Hans innsats i Tromsøs revy- idretts- og yrkesliv, samt hans heltemodige innsats under krigen, dannet bakgrunnen for kulturprisen han mottok av Tromsø kommine i 2006. Pengene Rotvold fikk med kulturprisen, ga han til Tromsø Sanitetsforening, Tromsø Bymisjon, Bjørg Karin Macks innsamlingsaksjon til kapellet, og til Frelsesarmeen.
Sandefjord og Oplands Turistforening

Sandefjord og Oplands Turistforening (SOTF) er en medlemsforening av Den Norske Turistforening (DNT) i området Sandefjord med omegn. Foreningen ble etablert i 1932 og driver hytte, arrangerer turer/aktiviteter, merker løyper og har kontor/butikk. SOTF har undergrupper for fjellsport, Barnas Turlag, DNT ung, Hovedlag og seniorer.
Foreningen er Sandefjords største med over 2 200 medlemmer. Turene varierer fra lavterskeltilbud til vandring på bre og tinderangling på 2000-meterstopper.
The Lancet

The Lancet er et britisk medisinsk tidsskrift som utgis ukentlig av Lancet Publishing Group. Navnet er hentet fra det kirurgiske instrumentet lansett. Den nåværende sjefredaktør er Richard Horton.
I 2013 hadde det en impact factor på 45,217.
I tillegg til The Lancet finnes det en rekke subspesialiserte tidsskrifter fra Lancet Publishing Group: The Lancet Neurology (nevrologi), The Lancet Oncology (onkologi) og The Lancet Infectious Diseases (infeksjonssykdommer).

Svindelskandale

I januar 2006 ble det avslørt at en artikkel publisert i The Lancet i oktober 2005 var ren svindel. Artikkelen var skrevet av kreftforskeren Jon Sudbø og 13 medforfattere, deriblant Sudbøs tvillingbror, fysikeren Asle Sudbø. En forsker oppdaget at tallene i artikkelen «Non-steroidal anti-inflammatory drugs and the risk of oral cancer: a nested case-control study» umulig kunne stemme, og da Sudbøs arbeidsgiver, Radiumhospitalet, ble kjent med saken, innrømmet Sudbø å ha fabrikkert materialet artikkelen bygget på, som inkluderte nesten 500 fiktive pasienter med fiktive navn, personnumre og sykdomshistorier. Sudbø har også takket en rekke organisasjoner, deriblant Kreftforeningen og Forskningsrådet, for støtte som han aldri har fått.
Skandalen førte til en debatt om The Lancets kvalitetskontroll av enkelte av tidsskriftets artikler. The Lancet trykket artikkelen etter en såkalt «fast track review», en meget kritisert praksis tidsskriftet begynte med i 1997 og som, etter en redaksjonell vurdering, kun innebærer en overfladisk vurdering av artikkelen med publisering i løpet av 4 uker, men alle originale forskingsbidrag må gjennom en fagfellevurdering.
Fan Chengda

Fan Chengda (kinesisk: 范成大; pinyin: Fàn Chéngdà; Wade-Giles: Fan Ch'engta, født 1126 i Suzhou i Kina, død 1193), stilnavn Zhineng (致能), var en av de mest kjente diktere fra Song-dynastiets tid (960-1279). Han var embedsmann og ble en autoritet innen geografi, særlig hva gjaldt Kinas sørligere provinser.
Sentralt i hans forfatterskap er reiselitteratur (youji wenxue), en genre som var populær i Song-tiden. Særlig viktig var verket Gui Hai Yu Heng Chi, som primært fokuserte på de sørlige provinsers topografi og handelsprodukter.
Han er også godt kjent for seksti dikt han forfattet i 1186, etter at han hadde gått av som embedsmann ved Song-hoffet.
NTNU Handelshøyskolen

Historie

Skolen hadde først lokaler i Adolf Øiens skole, flyttet i 1966 til Kalvskinnet skole, i 1968 til Nidarøhallen og i 1987 til Jonsvannsveien på Moholt. I januar 2014 flyttet Handelshøyskolen i Trondheim inn i et nytt bygg øverst i Elgeseter gate. Bygningen er ca. 17.000 m². Den eies av Rema Eiendom Nord, og er tegnet av firma Rambøll.
HHiT (TØH) er den eldste av de gamle regionale høgskolene med studietilbud innen økonomi og administrasjon. 
Skolen var fra 1994 til 2015 en avdeling av Høgskolen i Sør-Trøndelag. 
Etter innlemmelsen i Høgskolen i Sør-Trøndelag het avdelingen først Avdeling for økonomisk-administrativ utdanning, men den tok tilbake navnet Trondheim Økonomiske Høgskole i 2004.
I 2012 fikk skolen godkjent ph.d.-utdanning, og fikk med det tittelen handelshøyskole. NOKUTs begrunnelse for å tildele TØH ph.d.-utdanning, og dermed status som handelshøyskole: «Komiteens vurdering er at at det ikke finnes mange andre læresteder i Norden som kan vise til samme nivå både når det gjelder størrelse på fagmiljø og nivå på forskningen. Vi mener derfor at det er redegjort for at HiST ved TØH befinner seg på et høyt nordisk og dermed også internasjonalt nivå innen fagområdet økonomistyring.»

Studentliv

Studentlivet på skolen er drevet av Studentforeningen Trondheim Økonomiske Høgskole (STØH). STØH er Trondheims største og mest aktive studentforening, med over 1000 studenter involvert i foreningen. Studentforeningen har 13 utvalg, både faglige og sosiale.
EM i friidrett 2018 – 100 meter kvinner

Kvalifikasjonskrav

Kvalifikasjonskravet for 100 meter kvinner var: 11,50.
Bedtime Stories

Handling

Skeeter Bronson (Adam Sandler) er en mann som skulle bli hotellarving, men da faren dør, forandres alt. Han blir redusert til en vanlig hotellmedarbeider, og han blir behandlet dårlig av den nye eieren, Barry Nottingham (Richard Griffiths). Skeeter depper ikke av den grunn, for han tror at når Barrys etterkommer skal annonseres, blir det ham som blir valgt. Men igjen tar han feil, for det blir den arrogante millionæren Kendall (Guy Pearce) som får jobben.
Skeeter blir naturligvis veldig skuffet, men han går motvillig med på det når søsteren Wendy (Courteney Cox) ber ham om å passe barna Patrick (Jonathan Morgan Heit) og Bobbi (Laura Ann Kesling) for helgen, en jobb han tar på seg i samarbeid med søsterens venn, Jill (Keri Russell). Skeeter begynner helt uinteressert å fortelle barna godnatthistorier – men motvilligheten forsvinner helt når han oppdager at alt barna endrer på i historiene hans oppfylles i virkeligheten også.
Vikværing

En vikværing er en person fra Viken, området rundt Oslofjorden. Betegnelsen ble mye brukt i middelalderen. Vikværingen er Noregs mållags fylkeslag for Oslo, Akershus og Vestfold.
Helgelands Blad

Helgelands Blad er en politisk uavhengig avis som utgis i Sandnessjøen i Nordland. Avisen ble grunnlagt i 1904 og utkommer tre ganger i uken. Ansvarlig redaktør er Morten Hofstad. Avisen dekker det som skjer på ytre Helgeland.
Brønnøyposten ble opptatt i Helgelands blad fra 1916.
Appia appia

Utbredelse

Arten lever i Argentina og Uruguay.
Marieberg (Närke)

Marieberg er et tettbebygd område i Örebro kommune i Örebro län i landskapet Närke i Sverige. Det ligger cirka ni kilometer sør for byen Örebro. Fram til 2005 var Marieberg regnet som et eget tettsted, og hadde da 1 181 innbyggere. I 2010 var det vokst sammen med tettstedet Örebro og ble da regnet som en del av dette.
Tokeneskilen

Tokeneskilen er ei vik ved Tokenes sørvest på Nøtterøy i Færder kommune. Det ligger en rekke boliger langs med vika.
Thomaskantor

Thomaskantor er den kunstneriske leder av Thomanerchor i Leipzig. Thomaskantoren blir oppnevnt av byrådet i Leipzig. Den mest berømte Thomaskantor gjennom tidene er Johann Sebastian Bach.
Friidrett under Panamerikanske leker 1955

Friidrett under Panamerikanske leker 1955 ble arrangert i Mexico by i Mexico 1955. Det var 29 øvelser, 22 for menn og sju for damer. USA ble beste nasjon med tjue gullmedaljer foran Argentina med fire.
MF «Haram»

MF «Haram» (1965–2009), «Admiral Bay II» (fra 2009) er ei bilferje. Den tilhørte Møre og Romsdal Fylkesbåtar til 2005, Fjord 1 MRF til 2009. I 2009 ble skipet solgt til Box Marine Ltd. på Saint Vincent og Grenadinene. Til 2007 gikk ferja i rute fra Aukan til Vinsternes og fra Aukan til Edøya.
Hauso barne- og ungdomsskule

Verdt å vite

Barneskolen er tredelt og har et velutstyrt datarom der det arrangeres datakurs for nybegynnere.
Rektor ved skolen er Rannveig Linnebo Alvsåker.
Store Færder

Store Færder eller bare Færder er ei markant øy i Ytre Oslofjord, i Færder kommune. Her ble Norges fyrlykt nummer to tent i 1697. Øya, med sin høyde, posisjon, og lett gjenkjennelige form, har åpenbart vært viktig for navigasjon i Skagerrak lang tid tilbake, lenge før fyret ble anlagt. Øya markerer innseilingen til Oslofjorden, og var en markør for skip som seilte fra Skagerrak til Kattegat eller omvendt, i leia mellom Nordsjøen og Østersjøen, Nord-Europas viktigste handelsvei i flere hundre år. 
1857 ble fyret flyttet til Tristein litt lenger sør i havet. Allerede på 1700-tallet ble Tristein kalt for Lille Færder, bl.a. i det engelske sjøkartatlaset The English Pilot fra 1780. 
På Store Færders høyeste punkt, 59,11 m over havet, ligger ruinene etter det første Færder fyr. Det var et privat fyr formet som en åpen, smidd fyrgryte. Gryta stod rett på bakken og fyrpasseren etterfylte med kull og ved hele natta. På et år ble det brent omkring 540 tønner med kull. I 1799 overtok det offentlige ansvaret for fyrdriften, og et tårn med stor lykt stod ferdig i 1802. Kullfyret ble erstattet av et linseapparat og fyrlamper drevet på petroleum i 1852. Ruiner etter fyranlegget på toppen av Store Færder sees enda, og de ble fredet av Miljødepartementet i 1997. 
Store Færder ble i 2013 en del av Færder nasjonalpark, og var tidligere omfattet av Ormø-Færder landskapsvernområde.
Kamfer

Biosyntese

I biosyntese er kamfer fremstilt fra geranyl pyrofosfat, via syklisering av linaloyl pyrofosfat til bornyl pyrofosfat, etterfulgt av hydrolyse til borneol og oksidering til kamfer.
Ilja Ivanjuk

Idrettskarriere

Ivanjuk deltok i Junior-VM i friidrett 2012, og endte der på delt fjerdeplass, sammen med Dmitry Kroyter fra Israel, med høyden 2,21.
Han kom på sjetteplass i U23-EM i friidrett 2013, med 2,21 meter, og vant høydehopp i U23-EM i friidrett 2015 med ny personlig rekord på 2,30 meter.
I det russiske mesterskapet i friidrett innendørs 2016 kom han på tiendeplass, og i det russiske mesterskapet for lag utendørs fikk han sjuende beste resultat.
Han satte ny personlig rekord innendørs i februar 2017, med 2,31 meter, da han kom på tredjeplass i Winter Athletics Tour 2017. I det russiske mesterskapet innendørs kom han på fjerdeplass, og i det russiske mesterskapet innendørs for lag kom han på andreplass.